《题凌景南春露轩 其二》
明代·程本立

母榇扶来魄未安，春山草木露漙漙。松间晓滴花还破，薤上阳晞泪不干。

旧宅鱼泉空有井，小囊熊胆尚留丸。构轩题扁情何极，乞得诗铭后代看。

作者简介：（?—1402）明浙江崇德人，字原道。程德刚子。洪武中举明经、秀才，授秦府引礼舍人，历长史，受累谪云南为吏。洪武三十一年征入翰林，预修《太祖实录》，迁右佥都御史。建文三年坐事贬官，仍留纂修。《实录》成，出为江西副使。未行，燕兵入京，自杀。